**ระบบ การตรวจสอบการประเมินผลการเรียนรู้ของนักศึกษา**

* คณะกรรมการวิชาการ ทำหน้าที่ตรวจสอบข้อสอบของทุกวิชาในแต่ละปีการศึกษา ทั้งจำนวนที่สอดคล้องกับเวลาที่สอบ ลักษณะข้อสอบที่เหมาะสม สัดส่วนคะแนน เป็นต้น
* ที่ประชุมภาควิชาพิจารณาการประเมินผลนักศึกษาของแต่ละรายวิชาสังกัดภาควิชา รายวิชากลาง (รหัส 710xxx) จะดำเนินการควบคุมดูแลโดยคณะกรรมการวิชาการ คณะกรรมการคลินิกปฏิบัติ และคณะกรรมการสหกิจศึกษา ซี่งทำหน้าที่ พิจารณาสัดส่วนการให้คะแนน วิธีการประเมินผล รวมทั้ง ประชุมทำความเข้าใจเพื่อปรับมาตรฐานการประเมินผลของอาจารย์และผู้ที่ประเมินผลให้เป็นไปในทิศทางเดียวกัน เพื่อให้นักศึกษาแต่ละกลุ่มได้รับการประเมินที่เป็นมาตรฐานเดียวกัน
* เกณฑ์การตัดเกรด จะถูกกำหนดโดยผู้รับผิดชอบแต่ละวิชา และแจ้งให้นักศึกษาทราบในการชี้แจงนักศึกษาก่อนการเรียนการสอน
* การตัดเกรด จะพิจารณา โดย ภาควิชา คณะกรรมการที่เกี่ยวข้อง และ คณะกรรมการประจำคณะ
* นักศึกษาทุกคนต้องสอบผ่านมาตรฐานการประกอบวิชาชีพการสัตวแพทย์ขั้นพื้นฐาน เพื่อขอรับใบอนุญาตเป็นผู้ประกอบวิชาชีพฯ ก่อนสำเร็จการศึกษา โดยจะต้องสอบผ่าน 3 หมวด คือ

เกณฑ์ หมวดที่ 1 ความสามารถทั่วไปเกี่ยวกับการประกอบวิชาชีพการสัตวแพทย์และเอกลักษณ์ประจำตัว

เกณฑ์ หมวดที่ 2 ความรู้ความเข้าใจในวิชาการด้านสัตวแพทย์

เกณฑ์ หมวดที่ 3 ความสามารถในการปฏิบัติ